钦定古今图书集成/理学汇编/经籍典/第073卷 > 易类
## 钦定古今图书集成/理学汇编/经籍典/第073卷 > 易类

《易传》　卷。

王岩叟著。岩叟，大名清平人。年十八举明经进士。为文理省词该。后张志道、于房、王涞皆有《易传》。

《易说》十四卷。

“泰和萧肃著，宰相马廷鸾、江万里好其书，上之。” 又“李犍，昭信人，累官国子博士，尝著《易说》行于世。” 杨炳，晋江人，淳熙中进士，所著有《易说》。又：倪元、王度、罗适、赵汝谈、赵彦肃、胡说、郑思，皆有《易说》。

《易解》十卷。

张臣著。臣，武进人。嘉祐中，举明经。少从胡瑗游，荐为国子监直讲。王安石新法行，臣即引去，时论高之。有《易解》十卷及文集四十卷。又林希逸亦有《易解》。

《补注周易》十卷。

宋咸著咸建阳人为广西曹司欧阳修喜其文尝补注。《周易》及扬子《法言》行世。〈按：此条《通考》已载，《续考》尤详。〉又饶子仪，临川人。九岁能诗，力学不倦。崇宁中，以经明行修锡命于朝。所著有《周易论语解》及诗文甚多。又“王日体、刘牧、徐雄、曹粹中、龚原、吴渊皆有《易解》，董楷有程朱《易解》。”

《易义》十卷。

《黄晞著》。晞，建安人。少通经，聚书数千卷，学者多从之游，自号“聱隅子。” 石介在太学，以礼聘之，晞匿不出。韩琦荐为太学助教。

《周易发微》　卷。

吴沆著。沆，崇仁人。幼孤，事母孝。政和间，献书于朝，不用，隐环溪。又著《论语发微》及《老人解》，又徐琦有《周易发微》。

《易筌》六卷。

《阮逸著》。逸，建阳人。仕为镇东军节度推官。〈《通考》未载其爵里。〉

《周易通神》五卷。

吴秘著。秘字君谟，欧宁人。景祐初，中甲科，尝叹《春秋三传》同异，欲作集解，因乞闲郡，除守同安。

《周易解义》三十卷。

苏伯材著。伯材字延构，晋江人。绍圣中进士，知朝阳县。

《易传》十卷。

李椿年著。椿年，浮梁人，政和进士。又文集十卷。

《易问》五卷，《易传》十卷

《林震著》。震，字时旉，兴化人。崇宁进士，攻蔡京、蔡卞，谪秘书监。〈《通考》作“《易解》八卷，《疑问》二卷。” 〉

《易传说》　卷。

游酢著。酢字定夫，建阳人。与兄醇俱以文行称，为“程门高弟。” 以进士官御史，历知汉阳、和、舒、濠三州。

《易解义》十卷。

同安丘葵著

《易义》　卷。

喻樗著。樗，祥符人。登建炎进士。少从龟山先生游，独得其奥。所著又有《玉泉讲解》《性理窟》

《周易通义》　卷，《系辞要旨》　卷

俱洪兴祖著。兴祖，丹阳人。登正和上舍第，累官直敷文阁。好古博学，至老未尝一日去书。

《易三传》编　卷。

陈天麟著。天麟，宣城人。天资豪爽，慷慨重义。绍兴中进士，累官至翰林修撰。

《易象宝鉴》　卷。

《王镃著》。镃池州人，为中书舍人兼侍讲，未仕时旁郡从肄业者常数百人。

《易老通言》十卷，《易原》十卷，《雍录》　卷

程大昌著。大昌，休宁人。十岁能属文。绍兴中进士。笃学，于古今事靡不考究。〈《易原》已见《通考》。〉

《易学启蒙通释》二卷，《易馀闲记》　卷《外翼》四卷

俱胡方平著。方平，婺源人。初，饶州德兴沈贵宝、董梦程受朱文公之《易》于黄干，而方平尝从贵宝、梦程学，得文公源委之正。

《周易本义附录》纂　卷。

胡一桂著。一桂方平子，颖悟好读书，受父《易》景定

中年十八，由乡荐试礼部不第，退而读《易》。

《周易习解》　卷。

掌禹锡著。禹锡，郾城人。举进士，试《身言书》判第一，以尚书工部侍郎致仕。博学多记。

《读易管见》　卷。

邵囦著。囦，兰谿人。淳熙间登第，教授潭州。时朱文公为守，荐其学行。

《周易启蔽》　卷。

《杨简著》。简，慈溪人。师事陆九渊，自为一家学。乾道中进士，授秘书郎，累迁宝谟阁学士。学者称为“慈湖先生。”

《周易约说》八卷，《周易或问》四卷，《周易续问》八卷，《周易
指要》四卷，《学易补过》六卷

赵善湘著。善湘字清臣，濮安懿王五世孙。庆元初进士，累官资政殿大学士。

《周易会粹》　卷。

杨明复著。明复，临海人。操履纯正，博通经籍，号“浦城先生。”

《易传发微》　卷。

陈德一著。德一字长明，舜申子，知宜州而卒。

《周易精蕴》　卷。

缪主一著。主一，永嘉人。为太学生，尝上书攻贾似道。宋亡，隐居教授朱绶，亦有《周易精蕴》。

《周易见》一　卷。

胡仲云著。仲云高安人。幼通经史百家，入太学。宝祐初登进士第。历官枢密院编修。

《周易玩辞》十六卷。

项安世著。安世，江陵人。淳熙初进士，为秘书正字，累官至直龙图阁。书多行世。〈《通考》未详爵里，此条载之。〉

《易学举隅》　卷。

易袚著。袚宁乡人。淳熙中释褐为翰林学士，累官礼部尚书。退闲三十年，号“山斋居士” ，著书自娱。

《周易旨要》　卷。

代渊著。渊，导江人。性简洁，事亲孝。年四十举进士甲科，还家教授，累荐不起，自号“虚一子。”

《周易本传》三十篇。

李舜臣著。舜臣，隆州井研人。八岁善属文，乾道初举进士，学邃于《易》。〈《通考》未详爵里。〉

《学易编》五卷。

李心传著。心传字微之，舜臣之子。因荐赐进士出身，为著作佐郎兼四川制置使参议官。端平元年召为工部侍郎。有史才，通故实。然其志常重川蜀而薄东南，所著述甚多，《学易编》其一也。

《易书乾坤别辩》　卷。

史通著通青州人少与兄珣以文字知名历官通州尉盘石令有古循吏风。

《易元神契》　卷：

叶子仪著

《大衍详说》　卷。

蔡西山著

《周易训解》　卷。

蔡渊著。渊字伯静，元定子，号节斋。尝谓周子“无极而太极” 之说得于《易》有太极之一语。《易》者变易。无体即无极之义。识者谓其发先儒所未发。

《易集注》五卷。

义太初著

《易系集传》　卷。

柴中行著。中行，字与之，馀干人。绍熙元年进士。

《易鉴》　卷。

陈舜申著。舜申字宋谟，连江人。以学问淑后进，以行义率乡里，以节操立朝廷，以义方教子孙。

《经筵易解》十卷。

刘翱著。翱字图南，浦城人。为福建教授，谓：“教官实风化所系，要当上不负天子，次不负州郡，下不负弟子。” 洪迈为之序。

《读易记》　卷。

仙游陈沂著。沂，光祖之子，笃志紫阳之学。

《易学蠡测》　卷。

宋潜室曰：“故宋迪功郎庆元府学教授魏新之著。又见先儒列卦画为方圆图，乃以己意成《三隅图》，曲尽妙理，门人王德先演而传之。”

《易传解义辨异》　卷。

袁枢著。枢字机仲，建安人。以宝谟阁待制致仕，立朝启沃忠谏，克尽乃职。

《易杂说》　卷。

鲁子良著。子良，金谿人，又著《学》《庸》《语》《孟解》等书。

《易传》　卷。

王宗传著。宗传字景孟，宁德人，淳熙中进士。

《易疑问答》　卷。

赵善佐著。善佐字佐卿，以宋宗室居邵武，试有司，连中，授将乐丞。尝受学于张敬夫。

何兖著。兖字太和，邵武人。政和进士。从程氏学，而忤于秦桧，贬窜不伸。时称“龟律先生。”

《易传参同契》　卷。

李都著。都，光泽人，名。借《参同》，发明《易道》。

《易春秋》二十卷。

郭绪著。绪字天锡，浦城人。留意邵雍象数之学，兼取扬雄所著《列山易》，以“章会纪元” 推之，久而成书，名《易春秋》。按图布卦，二十万言，釐为二十卷，总之以图。隆兴纪元，以其书上方议，推恩而卒。

刘弥卲《易》槁　卷。

弥卲，字寿翁，莆田人，夙之子。学者称“习静先生。”

《易传宗》　卷。

丰城陈焕著

《大易发微》　卷。

《练来著》来字彦本，建安人，以著书自娱。

《易象占》　卷。

周敬孙著。敬孙，临海人。宋末为太学生，学于金华王柏，得性理之旨。

《周易辑解》十卷。

丘富国著。富国字行可，建安人。尝受学于朱子门人。淳祐中登第，宋亡遂不仕。

“《易传庸言》　卷，《太极三图》”　卷

饶鲁著。鲁，馀干人。从黄干游，号“双峰” ，门人私谥“文元。”

《学易蹊径》　卷。

《田畴著》。畴，华亭人，嘉定间常设讲席于国学，六馆之士皆北面焉。

《易管见》　卷。

卫谦著。谦，华亭人。尝立义庄，赡贫义塾，教学者。

《易》。〈缺〉见　卷。

沙县萧山著

“《周易说义》《周易体裁》”　卷

《都洁著》。〈按：《通考》载《周易变体》，疑即《体裁》。〉

《易学说约》五篇。

建安丘国富著。“所以发明朱氏宗旨。”

《易学理窟》　卷。

艾谦著

《周易讲义》　卷。

《熊禾著》。禾，建阳人。宋武州司户参军。入元不仕，学问至老不倦。

《易图说详解》　卷。

《郑仪孙》著，建安人，号翠屏。咸淳中应贤良举。明年，少帝北行，退而著书。

《衍极图说》《易学旨要》　卷

《史弥大著》。弥大，字方叔，鄞人。登郑侨榜进士，官礼部侍郎。

《周易义说》　卷。

光泽李吕著。吕深于《易》，尝言：“《易》在识时，权之以义。苟非真知义之所在，而善言变，反害于《易》矣。”

《玩易手抄》　卷。

毛友诚著

《朱子系辞发挥》、“《易大传发挥》《易通发挥》”、《易学启蒙发
挥》共　卷

何基著。基，金华人。其《自序》言：“始读《大传》《说卦》诸篇，见其渊微浩博，苦无津涯。而说者类皆汗漫不精，涣散无统。及得朱子《本义》之书，沉潜反复，恍然有会于心，洙泗微旨，乃可得而寻绎。然其词尚简严，未能尽达。因遍阅《文集》《语录》诸书，凡讲辨及此者，随章条附于《本义》之后，首尾毕备，毫析缕解，疑义罔不冰释。”

《读易记》《函古图书》、“《太极衍义研几图》　卷”

金华王柏著。柏学于何基，得《朱子正传》。

《周易外传》　卷。

方逢辰著，淳安人。举进士第一，累官国史修撰。尝力诋郑清之、贾似道之非，遂不复出，授徒讲学。所著述甚多，学者称“蛟峰先生。”

《易集注》　卷。

陈允士著

“读《易老人解说》”　卷。

《李光泰》著。〈按：《通考》云：参政李光泰发撰，考据甚详。《续考》重出，复不详明。〉

《易经集说》　卷。

《卫富益集》。富益，崇德人。

《易象数解　卷》。

李直方著

《易释》二十卷，《易系辞释》三卷

《舒津著》。津字通叟，奉化人。登景定三年进士。

《易集义》　卷。

蒋宗简著

《周易窥馀》　卷。

郑刚中著。“刚中” ，金华人，为四川宣抚副使，秦桧怒

其所行专擅，谪桂阳军居住。桧死，复其官，谥忠懿。

《周易释传》　卷。

钱时著时，淳安人。书经目辄成诵。仕为史馆检阅，轮当面奏，敷陈剀切。后致仕，学者称为“融堂先生。”

《周易大义》《周易卦赞》　卷

时少章著

《易说举要》　卷。

朱质著

《易经讲义》　卷。

张文选著

《易演义象数发挥》　卷

史公珽著。公珽字搢叟，鄞人。堂试，公珽方弱冠，屡占前列，自号“蓬芦居士。”

《易说》　卷，《易林》　卷

胡谦著。谦字牧之，奉化人。与弟谊师事袁燮，传陆象山学，著《易说》《易林》若干卷。

《易象数新说》　卷

陈樵著

《太极易通说》　卷

田君右著

《易通发明》《易卦赞》《易重正》《卦气》　卷

郑伉著

《易衍　卷》：

淳安何梦桂著。梦桂咸淳中进士，历监察御史，宋亡不仕。

《周易启蒙》　卷。

龙游余端礼著。端礼少读书，过目即成诵。累官左丞相，封鄂国公。

《大易天人合旨》　卷。

姚绶著

《读易目录》　卷。

高炜著

《易经指图》十卷，《观颐悟言》　卷

王宗道著。宗道字文贯，奉化人。嘉定元年进士，为江西提刑干官。

《易丛说》十卷，《象数杂说》　卷

金赵秉文著。秉文字周臣，滏阳人。幼颖悟，读书若夙习。登大定二十五年进士。累官礼部尚书、翰林学士，兼益政殿说书。

《易集说》　卷。

金张特立著。“特立字文举，东明人。泰和中进士。”

《易外传》　卷。

元郝经著。经字伯常，陵川人。

《读易私言》　卷。

许衡著。衡字平仲，号鲁斋，河南人。尝从姚枢于苏门，得程朱书，慨然以道为己任。官至中书左丞，追封魏国公，谥文正。从祀孔子庙庭。

《易图说》二十卷。

倪渊著。渊，乌程人。从学于敖继公，动必以礼。为湖学教授。

《易说》　卷

陈尚德著。尚德，宁德人，自号“惧斋。” 元时隐居不仕。其学以《五经》《四书》为本，学者称“石塘先生。” 王结，易州定兴人，累官翰林学士、中书左丞。非圣贤之书不读，非仁义之言不谈，所著亦有《易说》。袁桷，庆元人，号清容居士，所著亦有《易说》。又福清黄舜祖，亦有《易说》。

《周易述解》　卷。

潘迪著。迪，元城人。博学能文，历官国子司业、集贤学士。所著又有《六经发明》《格物》数编传于世。

《易象钩元数》十卷。

惠希孟著。希孟，江阴人，学博守严。

《周易本义通释》　卷

胡炳文著。炳文，婺源人。元初为信州书院山长，笃志诸子之学，诸子百家、医卜等书，靡不推究。

《易杂说》　卷。

吴师道著。师道，兰谿人。幼学于金履祥，延祐间授国子博士，以礼部郎中致仕。

《大易法象通赞》《周易记玩》　卷

郑滁孙著。滁孙，处州人。宋景定间进士，知乐清县。至元末，以荐召见，累官集贤学士，致仕。

《六十四卦图说》　卷。

《邵整著》。整字宋举，福州人，清之子。

《周易通义》　卷。

黄超然著。超然，黄岩人，师事王柏，精于《易》学。

《周易集传》十八卷。

龙仁夫著。仁夫，永新人，博究经史，仕元为湖广儒学提举。其文词尤奇逸流丽，学者称为“麟洲先生。”

《易传集疏》　卷。

南昌熊凯著。凯精义理之学，以明经开塾四十馀年，时称“遥溪先生。”

资州黄泽著。泽登进士第，生有异质，以明经学道为志。大德中，历两书院山长，尝宗程、朱，作《易经解》。

《易精解》　卷。

李学逊著。学逊，邵武人，纲九世孙，博学洽闻，善天文，尤邃于《易》。

《易解说》　卷。

何逢原著。逢原，宋时尝知嘉州，有善政，与孙松寿、宋诲、何耕称“四循吏。”

《易学源流》　卷

安福彭复精于《易》《范》，尝本朱、邵说，著为此书。

《易义矜式》　卷。

宜黄涂溍生著

《类易象》二卷。

何中著。中，字太虚，抚之乐安人。宋末举进士。家有藏书万卷，手自校雠。其学弘深该博，程钜夫、元明善、吴澄等皆推服之，为龙兴郡学师。

《大易演义》　卷。

《无锡州》同知，上饶祝尧著。

《程朱易传本义折衷》　卷

鄱阳吴存著

《周易备忘》十卷。

槁城张延著

《易经》著录　卷。

吴澄著。澄，崇仁人，自幼知用力圣贤之学，著述甚多。

《周易集说》四十卷，《纂图》二卷，《古占法》一卷

林屋山人俞氏“述其为说，大抵祖程、邵而宗朱。古今诸儒所言之善有弗遗也，而己意亦以附见焉。其是非取舍，不合于圣人者寡矣。”

“补《周易集议》”　卷。

吴梦炎，歙人。至元中，为紫阳书院山长，补《周易集议》，典括苍教，定乡饮礼仪。

《易编》　卷：

陈栎著栎，休宁人，著述甚富。

《大易会要》　卷。

俞琰，字玉吾，吴县人。宋亡，隐居著书，以义理之学淑诸人，于书无不读，尤精于《易》，述诸家《易》说百卷，名曰《大易会要》。

《周易直解》　卷。

胡特著

《大易辑说》　卷。

卭峡王申子，号“秋山” ，元季隐居岳州之慈利，著《大易辑说》。

《周易本义》　卷。

安福刘霖著。霖元季不仕。

《重正卦气》　卷。

《吾衍著》。衍字子行，仁和人。大父为宋太学诸生，因家钱塘。衍高不仕之节。

《大易传义》　卷。

《鲍恂著》，崇德人。〈一作《德州》。〉尝受《易》于临川吴澄，学者称“西溪先生。”洪武初，尝召至京，阴文华殿大学土，辅导东宫，固辞而归。

《周易通义》十卷。

黄镇成著。镇成，字元镇，邵武人。甫冠，厌弃荣利事，慨然以圣贤践履之学自励。

《易问辩》三十卷。

庐陵欧阳贞著。历考诸家之异同，质正先儒之论议。初名《易疑》，后改曰《问辩》。欧阳圭斋为序。

《周易直旨》　卷。

永乐十五年，仁宗在东宫时，命杨士奇纂书成以进，赐名《周易大义》。

“《周易考次》《大易按辞》”　卷

建文时，临海《方希古》著。

《周易参疑》　卷。

山西布政王廉颐阳著。苏州知府况锺刻。

《读易》一卷。

李文达著

《读易私记》四卷。

胡端敏著

《易经参议》　卷

国初新喻梁州著

《易经选注》　卷。

侍读学士王达著。达，无锡人。

《易经发明》　卷。

何英著英鄱阳人

《易传撮要》　卷。

刘髦著髦，永新人。永乐戊子乡试易魁。

《易学会通》　卷。

教谕胡琏著；“琏” ，高安人；

《易学渊源》　卷

给事中《胡易著》。易，宁都人。

《易问大旨》　卷。

参政汪必东著。必东，崇阳人。

《易经折衷训蒙》　卷

“太仆寺少卿刘稳著。” 稳，酃县人。

《古易训测》　卷。

尚书湛若水著。若水，增城人。

《味易馀吟》　卷。

礼部郎中郑闳著。闳，嘉定人。

《周易参议》　卷。

梁寅著

《周易解义》　卷。

姜宝著

《周易解微》三卷。

《徐畸著》。畸，字南夫，兰谿人。

### 焦竑经籍志